We Love You

«We Love You» er en sang av The Rolling Stones, skrevet av Mick Jagger og Keith Richards og først gitt ut som singel den 18. august 1967. B-siden var «Dandelion». «We Love You» gikk opp til åttendeplass i Storbritannia, men bare til 50.-plass i USA, der «Dandelion» var A-siden og nådde 14. plass. Denne singlen var den siste som bandet spilte inn med manageren Andrew Loog Oldham som produsent.

Sangen er en enstonet marokkansk-aktig hyllest til utfordringer skrevet etter fengslingen og rettssaken til Richards og Jagger for narkotikabestittelse. «We Love You» er ei psykedelisk blanding av lyder fra fengsel med Nicky Hopkins på piano, samt John Lennon og Paul McCartney ukreditert på harmonivokal.

Sangen er det nærmeste en hippie-tekst The Rolling Stones kom, og kan forstås som et svar til Beatles' hit «All You Need Is Love», som kom tidligere på sommeren. Samtidig er det en sterk anti-samfunnsholdning med linjer som «we don’t care if you hound we and lock the doors around we» og «you will never win we, your uniforms don’t fit we».

 Medvirkende 
 Mick Jagger – vokal, korvokal
 Keith Richards – elektrisk gitar, korvokal
 Brian Jones – mellotron
 Bill Wyman – bass
 Charlie Watts – trommer, perkusjon
 Nicky Hopkins – piano
 John Lennon og Paul McCartney – korvokal

 Eksterne lenker 
 Songtekst

Kategori:Sanger av The Rolling Stones
Kategori:Sanger fra 1967
Kategori:Singler fra 1967